la de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv fi lv lt nl uz lv hbs_lat es hbs_lat id lv lv fi lv la cs lv la es uk es en en en lv lv lv lv nl lv lv lv nl lv lv lv lv lv la en en lv lv lv lv lv lv lv lv lv lv lv lv lv en lv lv lv lv lv en en ru lv lv lv lv lv lv lv lv es lv es lv lv lv ceb lv lv lv lv lv lv lv lv lv fi de lv lv lv de sk en sk hbs_lat lv lv sk hbs_lat uk en en lv id es es en lv lv
Lūdzu, ņemiet vērā, ka raksts ir vairāk nekā piecus gadus vecs un ir pārvietots uz mūsu arhīvu. Mēs neatjauninām arhīvu saturu, tāpēc var būt nepieciešams meklēt jaunākus avotus.
2013. gada 15. janvāris 15:20
Publiskots karalienes Elizabetes II nāves cēlonis
Paziņoti "Spēlmaņu nakts" balvu pretendenti
Iemīļoti aktieri līksmo seriāla "UgunsGrēks" pirmās sērijas noskatīšanās ballītē
Lasvegasas iluzionists Jeff Mc Bride uzstāsies bērnu slimnīcā
Kambalu ģimenē gaidāmas kāzas
59 gadu vecumā miris hita "Gangsta's Paradise" izpildītājs
A$AP Rocky «Long. Live. ASAP»
Ja 24 vecais «A$AP Rocky» (īstajā vārdā Rakīms Meijers (Rakim Mayers)) solīto albumu, kas seko pirms vairāk nekā gada izdotajam miksteipam «Live.Love.A$AP» (31.10.2011.), būtu izdevis pagājušogad, tad visticamāk tas būtu nopietns konkurents Kendrika Lamāra (Kendrick Lamar) albumam «good kid, m.A.A.d city», kuru kritiķi 2012. gadā pārliecinoši kronēja par labāko savā žanrā.
Varbūt labi, ka tā. Šis hiphopa mūzikā varētu būt «A$AP Rocky» gads. Esmu drošs - izdevēji «RCA/Sony», kas ar reperi noslēdza 3 miljonu vērtu līgumu, par to parūpēsies. Šis ir lielākais darījums hiphopa mūzikā kopš «50 Cent». Protams, atcerēsimies, kad uz skatuves parādījās «50 Cent», prese to vien zināja rakstīt, ka piedzimis jauns Tupaks, labākais reperis pasaulē u.tml. Kā tas viss ir izvērties, mēs labi zinām.
Arī ap «A$AP Rocky» visu 2012. gadu valdīja zināms «haips», taču, novilcinot sava albuma izdošanu, reperis veiksmīgi atdzesēja gaisā virmojošās kaislības. Lai runā mūzika!
Protams, Rakīms (viņam vārds dots par godu hiphopa duetam «Eric B. & Rakim») šobrīd vairs nav uzskatāms par andergraunda reperi, kaut arī viņš nācis «no rajona» un panākumus guvis, pateicoties savam talantam.
Kad mazajam Rakīmam bija 12 gadi, viņa tēvs notiesāts par narkotiku tirdzniecību, gadu vēlāk uz ielas nošauts brālis...
Šīs traģēdijas pievērsa jauno reperi mūzikai, un jau 19 gadu vecumā viņš līdzdibināja apvienību «A$AP Mob», kurā darbojās reperi, bītmeikeri, video režisori u.c. radoši ļaudis, kas aizrāvās ar urbāno mūziku.
Arī lielajām mūzikas haizivīm Rakīms bija atradums - viņš jau bija «gatavs produkts» ar spēcīgu atbalsta bloku «A$AP Mob» grupējuma izskatā. Viens no «A$AP Mob» atslēgas cilvēkiem ir itāļu izcelsmes amerikāņu jauneklis, producents «Clams Casino» (īstajā vārdā Michael Volpe), kas atbildīgs par pāris bītiem arī jaunajā albumā.
Long.Live.A$AP Foto: Publicitātes foto
Rakīma vēlmi izvairīties no pārlieku lielas komercijas ilustrē lēmums albumā neiekļaut dziesmu, kas tapusi ar jauno popmūzikas zvaigzni Lanu del Reju. Arī kopdarbs ar Florensi Velšu (Florence Welch) pievienots tikai kā bonuss. Starp citiem viesmūziķiem albumā jāmin reperis «Schoolboy Q», amerikāņu dziedātāja Santigold (agrāk - Santogold), Losandželosas apvienība «OverDoz», jau minētais Kendriks Lamārs, reperis «2 Chainz», kanādiešu reperis Dreiks (Drake), Big K.R.I.T. u.c.
Producentu krēslā sēdušies jau minētais «Clams Casino», «Danger Mouse», «Hit-Boy» un, kas pats interesantākais, dabstepa superproducents «Skrillex». Abi esot jau sen pazīstami un atzinīgi izsakās viens par otra mūziku.
«A$AP Rocky» deklamācija ir relaksēta,
viņš ietekmējies no tādām oldskūla hiphopa apvienībām kā «Underground Kingz» (UGK), «Bone Thugs-n-Harmony», «Run DMC»... viņa balss tembrs nav uzreiz viegli atpazīstams, tas ir gluži parasts. Līdz ar to galvenais akcents ir nevis uz balsi, bet uz muzikālo pavadījumu.
Lai pārāk neizplūstu, pieminēšu vien pāris skaņdarbus no šā albuma, kas, manuprāt, ir augstas raudzes. Neatceros, kurā brīdī beidzās «burunduku vokālu» (high pitched) izmantošana piedziedājumos (vecs piemērs - M.O.P «Cold as Ice» klasiskā «Foreigner» dziesmas sampls), taču tos kādu laiku vairs nemana. Nemana arī T-Pain autotjūna (Autotune) meldijas, tā vietā nācis uz leju nosēdināts (low pitced) vokāls, kas caurvij arī lielisko Rakīma singlu «Goldie». Fonā kāds «svilpo» (sintezators), apakšā skan «dzīvu» bungu bīts (bungmašīna), pa vidu kāds deklamē zemā, nosēdinātā balsī, līdz iestājas sulīgs, biezs bass, kas elegantā grūvā nes uz priekšu «A$AP Rocky» vārdus.
M.O.P "Cold as Ice"
Lieliski izskan kopdarbs «Hell» ar Santigold, gana krāsains ir «Pain», par radiodraudzīgāko varētu dēvēt «Fashion Killa», kurā popsīga bīta pavadībā tiek uzskaitīti vairāki modes dizaineri, kas aktuāli hiphopa kultūrā. Pats «A$AP Rocky» pēdējā laikā tērpjas tikai melnā. Ļoti spēcīgi izskan sešas minūtes garais «1 Train» (piedalās Kendrick Lamar, Joey Bada$$, YelaWolf, Danny Brown, Action Bronson & Big K.R.I.T.), taču spilgtākais (tas nenozīmē, ka labākais) skaņdarbs albumā, visticamāk, ir «Skrillex» un francūžu («Birdy Nam Nam») producētais «Wild for the Night», kurā saplūst jaunākās dabstepa un hiphopa tendences.
Lai arī dabsteps ir sasniedzis savu kulmināciju, to vēl joprojām var dēvēt par pēdējo lielo mūzikas vilni. Nesen noskatījos futūristisko trilleri «Total Recall» un arī tur, lai ilustrētu nākotni, skanēja kaut kas līdzīgs dabstepam.
Ja Kendriks Lamārs ir par asu, «Odd Future» līderis Tailers Okonma (Tyler Okonma) jeb «Tyler, the Creator» par rupju, Kanje par popsīgu un «Flo Rida» par lētu, tad «A$AP Rocky» ir tieši tas, kas vajadzīgs. Sokrāta «zelta vidusceļš».
Izdošanas datums - 15.01.2013.
59 gadu vecumā miris hita "Gangsta's Paradise" izpildītājs
Pašmāju "velni" prezentēs savu otro studijas albumu
Par depresiju, sievietes drosmi uz skatuves un bailēm. “Kultūras ekspresī” – jaunā mūziķe “Vultura”
Noklausies! "Raxtu Raxti" laiž klajā singlu "Sajāj tautas, sarīb zeme"
VIDEO Mūziķis Jānis Ruņģis izdod video zīmju valodā
Robijs Viljamss koncertēs Rīgā
Dzimtajā Lielvārdē no deviņdesmitajiem. Ar koncertu atgriežas kulta deju grupa "100. debija"
Dziesminieks Haralds Sīmanis dzimtajās Cēsīs - ar jaunu albumu "Pa apli"
FOTO Dziedātāja “LP” sniedz koncertu “Arēnā Rīga”
Arstarulsmirus izsakās par seno konfliktu ar reperi Ozolu
“Tautumeitas” izsludina rudens koncerttūri
Mežaparka estrādē filmas uzņemšanas vajadzībām izskan “Rīga dimd”
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa